Kupidonas
Romėnų mitologijoje Kupidonas (lot. cupido – aistra), arba Amoras, Amūras (lot. amor – meilė) – meilės dievas, Veneros sūnus. Amoras gimė iš auksinio kiaušinio. Vaizduojamas mažu berniuku su baltais sparnais. Amoras ir Kupidonas yra sinoniminiai romėnų meilės dievo vardai. Pakirstas Amoro strėle pamilsta. Kupidono (Amoro) kultas buvo stipriai susietas su meilės deivės Veneros kultu. Buvo manoma, kad jo galia yra didesnė nei motinos, kadangi Amoras turėjo įtaką ir mirusiųjų Hade, ir jūros gyvūnams, ir net dievams Olimpe. Kupidonas taip pat buvo su meile susijusios aistros įsikūnijimas.